20. ΒΑΣΙΛΙΚΟΝ ΔΙΑΤΑΓΜΑ υπ' αριθ. 416 της 21/29 Ιουλ. 1963 (ΦΕΚ Α' 118) Περί καθορισμού των επιχειρήσεων δια την ίδρυσιν ή επέκτασιν των οποίων θα χορηγώσι την άδειαν σκοπιμότητος ο Υπουργός Βορείου Ελλάδος ή οι κατά τόπους Νομάρχαι. Έχοντες υπ' όψει: 1)Τας διατάξεις της παρ. 1 του άρθρ. 7 του υπ' αριθ. 4256/62 Ν.Δ/τος "περί ιδρύσεως και επεκτάσεως Βιομηχανιών και Βιοτεχνιών και άλλων τινών διατάξεων". 2)Την υπ' αριθ. 341/63 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, των Εσωτερικών και της Βιομηχανίας Υπουργών, απεφασίσαμεν και διατάσσομεν: Άρθρ.1.-1)Εφεξής οι κατά τόπους Νομάρχαι είναι αρμόδιοι να χορηγώσι την άδειαν ιδρύσεως ή επεκτάσεως εν τη περιφερεία αυτών πάσης βιομηχανίας ή βιοτεχνίας, εφ' όσον κατά τας κειμένας διατάξεις απαιτείται τοιαύτη και η μεν ιπποδύναμις δεν υπερβαίνει τους 40 ΗΡ η δε συνολική αξία του εν γένει μηχανικού εξοπλισμού αυτών τας 800000 δραχμάς. Η αξία του μηχανικού εξοπλισμού προσδιορίζεται δι' υπευθύνου δηλώσεως του ενδιαφερομένου, ελέγχεται δε το ακριβές αυτής υπό της αρμοδίας Υπηρεσίας Μηχανολογίας κατά την χορήγησιν της αδείας εγκαταστάσεως και την εκτέλεσιν ταύτης. Τον έλεγχο τούτον δύναται επίσης να ενεργήση και η Γενική Δ/νσις Βιομηχανίας του Υπουργείου Βιομηχανίας οσάκις ήθελε κρίνει τούτο σκόπιμον. 2)Αι κατά την προηγουμένην παράγραφον αρμοδιότητες παρέχονται και εις τον Νομάρχην Αττικής μόνον δια την εκτός της περιοχής της τέως Δ/σεως Πρωτευούσης περιφέρειαν του Νομού Αττικής. Άρθρ.2.-Εφεξής ο Υπουργός Βορείου Ελλάδος καθίσταται αρμόδιος δια την χορήγησιν της κατά τας κειμένας διατάξεις απαιτουμένης αδείας σκοπιμότητος προς ίδρυσιν ή επέκτασιν εις την Βόρειαν Ελλάδα (περιοχήν της αρμοδιότητός του) και εφ' όσον απαιτείται τοιαύτη, των κάτωθι βιομηχανιών και βιοτεχνιών, εφ' όσον αύται δεν εμπίπτουσιν εις της αρμοδιότητα του οικείου Νομάρχου λόγω μεγέθους. 1)Παστεριώσεως, αποστειρώσεως, ομογενοποιήσεως γάλακτος. 2)Διατηρουμένων οπωρών και λαχανικών. 3)Σακχαρωδών προϊόντων εκ φρούτων και φυτών διατηρουμένων εντός στεγανών δοχείων. 4)Εμφιαλωτήρια οίνων, όξους και βερμούτ. 5)Παραγωγής σιγαρέττων, πούρων και Ταμπάκου. 6)Στριπτηρίων βάμβακος μέχρι 2000 ατράκτων. 7)Υφαντηρίων βάμβακος μέχρι 30 ιστών. 8)Παραγωγής βελούδων και παρεμφερών (πλουσσών) εκ πάσης ύλης. 9)Υφαντηρίων ερίου μέχρι 30 ιστών. 10)Υφαντηρίων μετάξης μέχρι 30 ιστών. 11)Νηματουργείων λίνου, καννάβεως, ιούτης. 12)Υφαντηρίων λίνου, καννάβεως, ιούτης. 13)Βαφείων - φινιριστηρίων. 14)Τυποβαφείων. 15)Ταπητουργείων δια μηχανοκινήτων μέσων. 16)Καλτσοποιείων μέχρις 20 στρογγυλών μηχανών, ή 20 κεφαλών ευθυγράμμων. 17)Φανελλοποιείων μέχρι 15 στρογγυλών μηχανών. 18)Πλεκτικής υφασμάτων μέχρι 15 ευθυγράμμων μηχανών. 19)Βαφείων, φινιριστηρίων, λευκαντηρίων πλεκτών. 20)Υποδηματοποιίας, εκ πάσης ύλης πλην πλαστικών και ελαστικών. 21)Ραπτικής εν γένει (αμφοτέρων των φύλων). 22)Ραπτικής ανδρικών εξωτερικών ενδυμάτων. 23)Ραπτικής γυναικείων εξωτερικών ενδυμάτων. 24)Ραπτικής παιδικών εξωτερικών ενδυμάτων. 25)Ραπτικής αδιαβρόχων και ενδυμάτων εκ δέρματος. 26)Ραπτικής ειδικών εξωτερικών ενδυμάτων. 27)Ραπτικής ιερατικών ενδυμάτων. 28)Ραπτικής ενδυμάτων και διαφόρων ειδών ενδυμασίας εκ γουναρικών. 29)Ραπτικής εσωρρούχων (αμφοτέρων των φύλων). 30)Κατασκευής ορθοπεδικών και ιατρικών ζωνών και επιδέσμων. 31)Κατασκευής πανικών οικιακής χρήσεως (τραπεζομάντηλα, πετσέται, σινδόνια, μαξιλαροθήκαι κλπ.). 32)Κατασκευής άλλων ειδών εξ υφάσματος (σάκκοι εξ υφάσματος, σημαίαι, κουρτίναι, ιστία κλπ.). 33)Πρώτης κατεργασίας ξύλου (λοιπαί βιομηχανίαι κατεργασίας ξυλείας, δια την βαρελοποιίαν, καρροποιίαν κλπ.). 34)Παραγωγής χάρτου και χαρτονίων εξ απορριμάτων χάρτου. 35)Λιθογραφίας. 36)Παραγωγής σολοδερμάτων. 37)Παρασκευής χρωστικών ουσιών και ενδιαμέσων προϊόντων. 38)Παραγωγής πυροτεχνημάτων. 39)Παραγωγής, κολοφωνίου, τερεβινθελαίου και των παραγώγων αυτών κατεργασίαι ρητίνης. (Μετά τη σελ. 80,20 (α) Σελ. 80,21 225-021 - 479 Προστασία και Κίνητρα Ιδιωτικών Επενδύσεων 13.Γ.α.20 40)Παραγωγής και κατεργασίας οξειδίων μετάλλων προς παραγωγήν ανοργάνων χρωμάτων. 41)Παραγωγής γλυκερίνης, λιπαρών οξέων και στεατίνης. 42)Κατεργασίας παραφίνης. 43)Παραγωγής διθειούχου άνθρακος. 44)Χημικού καθαρισμού (ραφιναρίσματος) ελαίων και λοιπών λιπαρών ουσιών. 45)Υδρογονώσεως ελαίων και λοιπών λιπαρών ουσιών. 46)Παραγωγής λιπαντικών ελαίων και λιπών. 47)Παραγωγής ελαιοχρωμάτων και βερνικοχρωμάτων μετά ή άνευ χρωστικών ουσιών. 48)Παραγωγής καζείνης. 49)Παραγωγής μπρικεττών και άλλων τυποποιημένων καυσίμων. 50)Παραγωγής μυλοπετρών. 51)Κατασκευής πάσης φύσεως αντικειμένων εκ χυτοχάλυβος. 52)Παραγωγής μεταλλικών πωμάτων φιαλών (κράουν). 53)Κατασκευής σιδηρών βαρελίων. 54)Κατασκευής πετρελαιομηχανών εν γένει. 55)Κατασκευής ειδών εξαερισμού και κλιματισμού. 56)Κατασκευής ηλεκτροκινητήρων και ηλεκτρογεννητριών. 57)Κατασκευής μολυβδοκονδύλων. Άρθρ.3.-Η παρ. 1 του άρθρου μόνου του από 4.10.55 Β.Δ/τος "περί αναθέσεως εις τον Υπουργόν Βορείου Ελλάδος της αρμοδιότητος αντικειμένων τινών αρμοδιότητος Υπουργείου Βιομηχανίας" καταργείται (τόμ. 2 σελ. 118,03). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τους αυτούς επί του Συντονισμού, Εσωτερικών και Βιομηχανίας Υπουργούς αναθέτομεν την δημοσίευσιν και εκτέλεσιν του παρόντος. Σελ. 80,22 225-022 - 480 13.Γ.α.20 Προστασία και Κίνητρα Ιδιωτικών Επενδύσεων 